钦定古今图书集成/历象汇编/历法典/第084卷 > 金
## 钦定古今图书集成/历象汇编/历法典/第084卷 > 金

### 章宗明昌六年故宋仪器坏命营葺复置台上

按《金史章宗本纪》不载。　按《律历志》，“元祐时，韩公廉
所制浑仪、浑象二器而通三用，总而名之曰浑天仪。”
金既取汴，皆辇致于燕，天轮、赤道、牙距、拨轮、悬象、钟
鼓、司辰、刻报、天池、水壶等器，久皆弃毁，惟铜浑仪置
之太史局候台。但自汴至燕，相去一千馀里，地势高
下不同，望筒中取极星，稍差，移下四度，才得窥之。明
昌六年秋八月，风雨大作，雷电震击龙起浑仪鳌云
水趺下，台忽中裂而摧，浑仪仆落台下。旋命有司营
葺之，复置台上。

### 承安四年夏六月奉职丑和尚进浮漏水称影仪简仪图命有司依式造之

按《金史章宗本纪》云云。

### 宣宗兴定 年司天台官请置浑仪不果

按《金史宣宗本纪》不载。　按《律历志》：贞祐南渡，以浑
仪镕铸成物，不忍毁拆。若全体以运，则艰于辇载。遂
委而去。兴定中，司天台官以台中不置浑仪及测候，
人数不足，言之于朝，宜铸仪象，多补生员，庶得尽占
考之实。宣宗召礼部尚书杨云翼问之，云翼对曰：“国
家自来铜禁甚严，虽罄公私所有，恐不能给。今调度
方殷，财用不足，实未可行。”他日上又言之。于是止添
测候之人数员，铸仪之议遂寝。